Vrou veilig ná Potch-veldbrandDie veldbrand in Potchefstroom, Noordwes Foto: ER24 ‘n Vrou is ongedeerd nadat ŉ veldbrand haar in haar huis op ‘n plaas naby Potchefstroom in Noordwes vasgekeer het. “Die 60-jarige vrou se seun het haar bereik voordat sy enige beserings opgedoen het,” het Russel Meiring, woordvoerder van ER24, gesê. Die vrou bly op ŉ plaas 30 km buite Potchefstroom. Brandbestryders moes die brand blus voordat die vrou gered kon word. ŉ Helikopter is ook ontbied om te help om die vlamme te blus. Plaaslike owerhede ondersoek die oorsaak van die brand.